# Tânia Martins

Elvira Tânia Lopes Martins, coneguda artísticament com Tânia Martins (Licínio de Almeida, 23 de gener de 1957 - Vitória da Conquista, 25 de novembre de 2021), va ser una poeta, actriu i mestra brasilera.

## Biografia

Originària del districte de Tauape (que antigament pertanyia a Urandi i ara integra el territori de Licínio de Almeida), era filla del matrimoni d'Edvardes Santana Martins i Ana Evangelina Lopes, realitzà els estudis primaris a la seua terra natal, i fou a Caetité per estudiar secundària. Des dels onze anys comença a versificar. A Caetité publicà la primera poesia: Sou, en el diari universitari de Salvador. Cursà magisteri, obtenint-ne la llicenciatura el 1975. Retorna al districte de naixement i hi ensenya fins a 1985. Allí ajuda en la fundació del Centre Educacional Cenecista Padre Anchieta.
Al 1986 es trasllada definitivament a Caetité, per raons familiars. Ensenya per un breu període en l'Institut d'Educació Anísio Teixeira i en el G. I. Monsenhor Basts. Publica poemes en els diaris Tribuna do Sertâo, O Tibagi (de Telêmaco Borba, a Paraná) i O Impacto (de Vitória da Conquista). A partir de la dècada de 1990 col·labora en el periòdic Imagem amb els seus poemes i en la redacció i revisió.

## Obra poètica

* 1993: publica el primer poemari –Folha solta– amb el suport de Francisco Adauto R. Prates. Hi reuneix algunes de les poesies escrites al llarg de la seua vida.
* agost de 2000: publica Velas, que és adoptat com paradidàctic en les activitats educatives a la ciutat de Caetité.
* 2000. Bordeaux com asas. Editor Cone Sul, 63 pàg. ISBN 8585898488, [[Special:BookSources/9788585898489|ISBN 9788585898489.]]
* 2002: publica el tercer llibre poètic: Questão de escolha, en què exposa la seua maduresa lírica.

### Altres treballs

* Verso natural, 2004
* Pura beleza, 2004
* O medo i a ternura, 2005

## Activisme cultural

Sempre implicada en moviments culturals, planificà la creació d'una acadèmia de lletres a Caetité, sement que finalment veié germinar l'any 2001. Té la cadira número 3 Anísio Spínola Teixeira de l'Acadèmia de Caetité de Lletres. Allí també actuà en la secretaria editorial, traient a la llum els seus treballs en la revista Selecta Acadêmica, col·laborant-hi amb els seus versos, i en el treball de publicació editorial.
A l'octubre del mateix any participà en la producció del llibre Talhos e retalhos, de la Secretaria Municipal d'Educació, obra pionera en divulgació i incentiu de l'art de l'escriptura en escoles públiques de Caetité. El 2005, després d'una campanya de quatre anys, fa la primera edició del llibre col·lectiu de l'"Acadèmia Caetiteense", titulat Broto.

## Honors

* Antologia i memòria en el VIIé Festival d'hivern de Bahia

### Ciutadana destacada

* 12 de desembre de 2009: designada en la Sessió Solemne de la Cambra Municipal de Caetité

## Referències

* ↑ Oo Cities. «Tânia Martins» (en portugués), 2012. [Consulta: 2 juny 2013].
* 1 2 3 Secretaria da Cultura e Turismo do Estado da Bahia. Dicionário de Autores Baianos : Verbete: Martins, Elvira Tânia Lopes. (en portugués), p. 203. ISBN 978-85-7505-151-1.
* ↑ Acad. Caetiteense Letras. «Ceia de Natal 2005. 4 anos da Academia» (en portugués), 2005. [Consulta: 2 juny 2013].
* ↑ http://www.geocities.ws/acadcaetiteenseletras/selecta2_tania.html
* ↑ 1997. Festival de Inverno da Bahia--o festival dos festivais: antologia e memória do VII FIB. Contribuidores Fundação Cultural do Estado da Bahia, BAHIATURSA., Conselho Regional de Cultura do Sudoeste da Bahia. Editor EGBA, 220 pp.
* ↑ «Prefeito Zé Barreira prestigia entrega de títulos na Câmara de Vereadores de Caetité» (HTML) (en portugués). Jornal Tribuna Popular, 14-12-2009 [Consulta: 2 juny 2013]. «(Escritora y Miembro de la Academia Caetiteense de Letras), a través del Decreto Legislativo de autoría del Concejal Manoel da Palma Silva»